CELEX: E2017P0010
Language: sk
Date: 2017-11-23 00:00:00
Title: Žiadosť o poradné stanovisko Súdu EZVO, ktorú 23. novembra 2017 predložil Borgarting lagmannsrett vo veci Nye Kystlink AS/Color Group AS a Color Line AS (Vec E-10/17)

5.4.2018   
            
            
               SK
            
            
               Úradný vestník Európskej únie
            
            
               C 119/11
            
         Žiadosť o poradné stanovisko Súdu EZVO, ktorú 23. novembra 2017 predložil Borgarting lagmannsrett vo veci Nye Kystlink AS/Color Group AS a Color Line AS
   (Vec E-10/17)
   (2018/C 119/12)
   Listom z 23. novembra 2017, ktorý bol doručený na podateľňu súdu EZVO 24. novembra 2017, Borgarting lagmannsrett (odvolací súd v Borgartingu) požiadal Súd EZVO vo veci Nye Kystlink AS v Color Group AS a Color Line AS o poradné stanovisko k týmto otázkam:
   
               1.
            
            
               Vyplýva zo zásady rovnocennosti práva EHP, že vnútroštátne pravidlo premlčania, ktoré stanovuje osobitnú premlčaciu lehotu jedného roka na podanie žaloby o náhradu škody, ktorá vznikla v dôsledku trestného činu, ktorý bol preukázaný na základe právoplatného odsúdenia v trestnom konaní, sa musí uplatňovať zodpovedajúcim spôsobom v rámci žaloby o náhradu škody spôsobenej porušením článkov 53 a 54 Dohody o EHP, ktorá bola stanovená v konečnom rozhodnutí o uložení pokuty podľa ESA?
            
         
               2.
            
            
               Obmedzuje zásada účinnosti práva EHP právo štátov EHP uplatňovať trojročnú premlčaciu lehotu na podanie žaloby o náhradu škody spôsobenej porušením článkov 53 a 54 Dohody o EHP, ak je táto premlčacia lehota spojená s povinnosťou prešetrovania zo strany poškodenej strany, ktorá by mohla viesť k tomu, že premlčacia lehota uplynie pred tým, ako ESA dospeje k rozhodnutiu vo veci porušovania článkov 53 a 54 Dohody o EHP na základe sťažnosti od poškodenej osoby?
            
         
               3.
            
            
               Aké prvky by mali zavážiť pri posúdení, či je uplatňovanie vnútroštátnej premlčacej lehoty uvedenej v druhej otázke zlučiteľné so zásadou účinnosti práva EHP vo veciach týkajúcich sa hospodárskej súťaže, pokiaľ ide o povahu a rozsah pôsobnosti v tejto veci?